als_Latn dik_Latn sag_Latn
Koço Kokëdhima është i sigurt se nuk do ta humbas mandatin e tij të deputetit, dhe sigurinë thotë se e mbështet tek profesionalizmi i juristëve që sipas tij janë më të mirë se ata të opozitës.
Në një dalje përpara gazetarëve deputeti i qarkut të Vlorës duke lexuar ligje, pjesë të kushtetutës dhe vendimeve të gjykatës kushtetuese shpjegon se nuk ka përfituar fonde publike pasi nuk ka bërë asnjë kontratë, pasi ka marr mandatin e deputetit.
I parë një ditë më parë në rolin e negociatorit mes kryeministrit Rama dhe deputetit Tom Doshi që ka sulmuar hapur kreun e qeverisë, Kokëdhima i cili drekoi me Doshin menjëherë pasi këtyre zhvillimeve thotë se dreka ka qenë private dhe s’ka pasur aspak lidhje me qendrimet personale të deputetit të Shkodrës.
Me humor Kokëdhima përpiqet të anashkalojë çdo koment për zhvillimet në gjirin e partisë socialiste, por nuk nguron të jap një vlerësim maksimal për ministrat e qeverisë Rama ku si më të përkushtuarin veçon Ministrin e Financave, për të cilin është aluduar shumë kohët e fundit edhe në gazetën e themeluar nga Kokëdhima se do të largohet nga kryeministri Rama për shkelje.
Kokëdhima foli gjatë dhe me pasion gjatë kësaj dalje për nismën e ndërmarr nga ai vetë për legalizmin e kanabisit.
Tv Klan
als_Latn als_Latn als_Latn als_Latn als_Latn jav_Latn